proxectonos/corpus_dominio_legal_administrativo_tmp huggingface dataset:
RESOLUCIÓN do 20 de maio de 2015 pola que se dá publicidade dos convenios de colaboración subscritos por este organismo no primeiro cuadrimestre do ano 2015.
Escola Galega de Administración Pública — III. Outras disposicións — 04/06/2015

En virtude do establecido no artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 13 de xullo),
Dar publicidade da relación dos convenios subscritos pola Escola Galega de Administración Pública nos meses de xaneiro, febreiro, marzo e abril do ano 2015, que se incorpora como anexo a esta resolución.
Santiago de Compostela, 20 de maio de 2015
RESOLUCIÓN do 29 de maio de 2015 pola que se fai público o esgotamento do crédito previsto na Resolución do 4 de decembro de 2014 pola que se aproban as bases de subvencións ás actividades de distribución para industrias culturais e se convocan para o ano 2015.
Axencia Galega das Industrias Culturais — III. Outras disposicións — 04/06/2015

A Resolución do 4 de decembro de 2014 pola que se aproban as bases de subvencións ás actividades de distribución para industrias culturais e se convocan para o ano 2015 (
Diario Oficial de Galicia
núm. 248, do 29 de decembro de 2014), en cumprimento do disposto no artigo 19.2 da Lei 9/2007, do 13 de xuño, de subvencións de Galicia, establece na súa cláusula novena que, unha vez esgotado o crédito, o órgano xestor deberá publicar o esgotamento da partida orzamentaria e a inadmisión de posteriores solicitudes.
A resolución establece que o financiamento destas axudas se efectuará con cargo aos orzamentos xerais da Comunidade Autónoma de Galicia para o ano 2015, a través dos créditos consignados na aplicación 2015.09.A1.432.B.470.0, polo importe global de 350.000 euros.
Unha vez resoltas as solicitudes presentadas ao abeiro da citada resolución, constátase que o día 29 de maio de 2015 se esgotou o crédito dispoñible para a concesión destas subvencións, incluíndo solicitudes recibidas ata o día 2 de maio de 2015 no Rexistro da Axencia Galega das Industrias Culturais.
Considerando o exposto anteriormente, e de conformidade co establecido no artigo 32 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, procede facer público o esgotamento do crédito consignado na Resolución do 4 de decembro de 2014 pola que se aproban as bases de subvencións ás actividades de distribución para industrias culturais e se convocan para o ano 2015.
Por todo o exposto e no uso das facultades que me foron conferidas,
Cláusula única.
Comunícase que o día 29 de maio de 2015 se esgotou o crédito dispoñible para as subvencións convocadas pola Resolución do 4 de decembro de 2014 pola que se aproban as bases de subvencións ás actividades de distribución para industrias culturais e se convocan para o ano 2015 (aplicación orzamentaria 2015.09.A1.432B.470.0), incluíndo solicitudes recibidas ata o día 2 de maio de 2015, polo que as solicitudes recibidas a partir da publicación da presente resolución serán inadmitidas.
Santiago de Compostela, 29 de maio de 2015
CORRECCIÓN de erros. Resolución do 22 de maio de 2015, da Dirección Xeral de Educación, Formación Profesional e Innovación Educativa, pola que se ditan instrucións para o acceso e a admisión do alumnado ás ensinanzas profesionais de artes plásticas e deseño para o curso 2015/16.
Consellería de Cultura, Educación e Ordenación Universitaria — III. Outras disposicións — 10/06/2015

Advertido erro na devandita resolución, publicada no DOG nº 102, do martes 2 de xuño de 2015, é necesario facer a seguinte corrección:
– Na páxina 21550, no punto I «Tribunal avaliador das probas de acceso ás ensinanzas de grao medio na ESAD Pablo Picasso, na Coruña» débese cambiar a vogal 1ª Mónica Sabariz Casado por Juan Antonio Martínez Lage.
RESOLUCIÓN do 28 de maio de 2015, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 7/2014, do 26 de setembro, de arquivos e documentos de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 10/06/2015

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 28 de maio de 2015
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión celebrada o día 16 de abril de 2105, adoptou o seguinte
Primeiro. De conformidade coas negociacións previas celebradas polo grupo de traballo constituído por Acordo da Comisión Bilateral de Cooperación Administración Xeral do Estado-Comunidade Autónoma de Galicia, do día 16 de decembro de 2014, para o estudo e proposta de solución das discrepancias competenciais manifestadas en relación co artigo 5.2, alíneas h), i), j); 6 e 30.d); a disposición adicional segunda e a transitoria terceira da Lei 7/2014, do 26 de setembro, de arquivos e documentos de Galicia, ambas as partes as consideran solucionadas, nos seguintes termos:
Ambas as partes entenden que os documentos de titularidade pública e os arquivos de titularidade estatal a que se refiren os preceptos controvertidos, someteranse á lexislación estatal que lles sexa de aplicación, de conformidade coas competencias do Estado previstas nas regras 5, 8 e 28 do artigo 149.1 da Constitución e, se e o caso, a lexislación internacional.
Segundo. Que o ministro de Facenda e Administracións Públicas comunique este acordo ao presidente do Tribunal Constitucional, para o seu coñecemento e efectos.
Terceiro. Publicar este acordo no Boletín Oficial del Estado e no Diario Oficial de Galicia.
Madrid, 16 de abril de 2015
CORRECCIÓN de erros. Orde do 4 de maio de 2015 pola que se convocan os premios fin de carreira da Comunidade Autónoma de Galicia para o alumnado que rematou os seus estudos universitarios no ano 2014 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 10/06/2015

Advertidos erros na orde indicada, publicada no Diario Oficial de Galicia núm. 91, do 18 de maio de 2015, cómpre efectuar a seguinte corrección:
Na páxina 19156, onde di:
Debe dicir:
RESOLUCIÓN do 20 de maio de 2015, da Xefatura Territorial de Ourense, pola que se procede á publicación das subvencións concedidas ao abeiro da Resolución do 22 de decembro de 2014, da Secretaría Xeral de Igualdade, pola que se establecen as bases reguladoras que rexerán as axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/06/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23.2 da Resolución do 22 de decembro de 2014, pola que se establecen as bases reguladoras que rexerán as axudas para a realización, polas asociacións de nais e pais do alumnado, nos centros educativos de Galicia sustentados con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE) (
Diario Oficial de Galicia
núm. 7, do 13 de xaneiro de 2015), procédese á publicación das subvencións que se concederon por esta xefatura territorial con base na citada Resolución do 22 de decembro de 2014.
Finalidade da axuda: impulsar a conciliación do traballo e da vida familiar de mulleres e homes adoptando medidas que a favorezan, polo que se considera oportuno realizar unha convocatoria de axudas destinadas á realización, polas asociacións de nais e pais do alumnado, de programas de actividades complementarias e extraescolares nos centros educativos de Galicia sustentados con fondos públicos, que teñan como fin facilitar a conciliación da vida familiar e laboral. As axudas desta convocatoria financiaranse con cargo á aplicación orzamentaria 05.11.312G.481.0, por un importe máximo de douscentos cincoenta mil euros (250.000 euros), estando cofinanciadas ao 80 % con fondos FSE no programa operativo de Galicia 2007-2013, eixe 2, tema prioritario 69.
Norma reguladora: Resolución do 22 de decembro de 2014 pola que se regulan as bases e se convocan axudas para a realización, polas asociacións de nais e pais do alumnado, nos centros educativos de Galicia sustentados con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Crédito orzamentario: 33.163,27 euros.
Partida orzamentaria: 05.11.312G.481.0 código proxecto 2015 00141.
Entidades beneficiarias da subvención e importe concedido a cada unha delas: ver o anexo.
Ourense, 20 de maio de 2015
Crédito asignado: 33.163,27 euros.
Axudas concedidas:
RESOLUCIÓN do 20 de maio de 2015, da Xefatura Territorial da Coruña, pola que se procede á publicación das subvencións concedidas ao abeiro da Resolución do 22 de decembro de 2014, da Secretaría Xeral de Igualdade, pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/06/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 da Resolución do 22 de decembro de 2014 pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Euriopeo (FSE), e se procede á súa convocatoria para o curso escolar 2014/15 (
Diario Oficial de Galicia
núm. 7, do 13 de xaneiro de 2015), procédese á publicación das subvencións concedidas ao abeiro da citada resolución.
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 22 de decembro pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Crédito orzamentario: 79.081,63 euros.
Partida orzamentaria: 05.11.312G.481.0.
Cofinanciada ao 80 % con fondos FSE no programa operativo de Galicia 2007/2013, eixe 2, tema prioritario 69.
Entidades beneficiarias da subvención e importe concedido a cada unha delas: ver anexo.
A Coruña, 20 de maio de 2015
Subvencións concedidas:
Crédito asignado: 69.169,85 €
RESOLUCIÓN do 28 de maio de 2015 pola que se publica o Plan especial de protección civil ante emerxencias por incendios forestais na Comunidade Autónoma de Galicia (Peifoga).
Vicepresidencia e Consellería de Presidencia, Administracións Públicas e Xustiza — III. Outras disposicións — 09/06/2015

O Consello da Xunta de Galicia, na súa reunión do día 28 de maio de 2015 adoptou entre outros, o seguinte acordo:
1. Aprobar o Plan especial de protección civil ante emerxencias por incendios forestais na Comunidade Autónoma de Galicia (Peifoga), segundo se dispón no artigo 33.1 da Lei 5/2007, de emerxencias de Galicia.
2. Ordenar a súa publicación no Diario Oficial de Galicia, segundo se dispón no artigo 33.3 da Lei 5/2007, de emerxencias de Galicia.
3. Deixar sen efecto o Plan especial de protección civil ante de emerxencias por incendios forestais na Comunidade Autónoma de Galicia (DOG nº 163, do 23 de agosto de 2001).
Para dar cumprimento ao disposto no punto 2 do devandito acordo,
Proceder á publicación do Plan especial de protección civil ante emerxencias por incendios forestais na Comunidade Autónoma de Galicia (Peifoga), no enderezo da páxina web http://cpapx.xunta.es/plans-de-emerxencia
O mencionado plan estará dispoñible na sede da Dirección Xeral de Emerxencias e Interior, así como nas dependencias dos servizos de Emerxencias das delegacións territoriais.
Santiago de Compostela, 28 de maio de 2015
RESOLUCIÓN do 19 de maio de 2015 pola que se dá publicidade dos convenios de colaboración subscritos por esta entidade pública no primeiro cuadrimestre do ano 2015.
Augas de Galicia — III. Outras disposicións — 09/06/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), establece que as entidades públicas vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o primeiro cuadrimestre do ano 2015, que se incorpora como anexo a esta resolución.
Santiago de Compostela, 19 de maio de 2014
RESOLUCIÓN do 20 de maio de 2015, da Xefatura Territorial de Lugo, pola que se procede á publicación das subvencións concedidas ao abeiro da Resolución do 22 de decembro de 2014, da Secretaría Xeral da Igualdade, pola que se establecen as bases e se convocan as axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/06/2015

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 12 da Resolución do 22 de decembro de 2014, pola que se establecen as bases que rexerán o procedemento de concesión de axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), e se procede á súa convocatoria para o curso escolar 2014/15 (
Diario Oficial de Galicia
núm. 7, do 13 de xaneiro de 2015), procédese á publicación das subvencións concedidas ao abeiro da citada resolución.
No caso de axudas cofinanciadas por fondos comunitarios, as persoas beneficiarias están suxeitas ás normas de información e publicidade conforme o previsto no artigo 7.2º.d) do Regulamento (CE) 1828/2006, da Comisión, do 8 de decembro, que fixa as normas de desenvolvemento para o Regulamento (CE) 1083/2006, do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 22 de decembro de 2014 pola que se establecen as bases que rexerán o procedemento de concesión de axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), e se procede á súa convocatoria para o curso escolar 2014/15.
Crédito orzamentario: a contía das axudas é 27.838,12 euros, que se imputan á aplicación orzamentaria 05.11.312G.481.0 do orzamento vixente deste departamento e que cofinancia, ao 80 %, o Fondo Social Europeo a través do programa operativo de Galicia 2007-2013, eixe 2, tema prioritario 69.
Entidades beneficiarias da subvención e importe concedido a cada unha delas: ver anexo.
Lugo, 20 de maio de 2015
Subvencións concedidas:
Crédito asignado: 27.838,12 euros
RESOLUCIÓN do 30 de abril de 2015, da Xefatura Territorial de Pontevedra, pola que se procede á publicación das subvencións concedidas ao abeiro da Resolución do 22 de decembro de 2014, da Secretaría Xeral da Igualdade, pola que se establecen as bases reguladoras que rexerán as axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/06/2015

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 22 da Resolución do 22 de decembro de 2014 pola que se establecen as bases reguladoras que rexerán as axudas para a realización polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), e se procede á súa convocatoria para o curso escolar 2014/15 (Diario Oficial de Galicia núm.7, do 13 de xaneiro de 2015), procédese á publicación das subvencións concedidas ao abeiro da citada Resolución do 22 de decembro de 2014.
No caso de axudas cofinanciadas por fondos comunitarios, as persoas beneficiarias están suxeitas ás normas de información e publicidade conforme o previsto no artigo 7.2º d) do Regulamento (CE) 1828/2006 da Comisión, do 8 de decembro, que fixa as normas de desenvolvemento para o Regulamento (CE) 1083/2006 do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional ao Fondo Social Europeo e ao Fondo de Cohesión.
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 22 de decembro de 2014 pola que se establecen as bases reguladoras que rexerán as axudas para a realización polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), e se procede á súa convocatoria para o curso escolar 2014/15.
Crédito orzamentario: a contía das axudas é de 107.142,86 euros, que se imputan á aplicación orzamentaria 05.11.312G.481.0 do orzamento vixente deste departamento e que cofinancia, ao 80 %, o Fondo Social Europeo a través do Programa operativo de Galicia 2007-2013, eixe 2, tema prioritario 69.
Entidades beneficiarias da subvención e importe concedido a cada unha delas: ver anexo.
Pontevedra, 30 de abril de 2015
Crédito asignado: 107.142,86 euros
ORDE do 22 de maio de 2015 pola que se declaran de utilidade pública diversas asociacións inscritas no Rexistro Provincial de Asociacións de Pontevedra.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/06/2015

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles consta a documentación e os informes previstos na citada norma.
De conformidade cos informes favorables de declaración de utilidade pública emitidos polo instrutor dos expedientes,
Primeiro. Declarar de utilidade pública a Asociación Amizade, inscrita no rexistro provincial de asociacións de Pontevedra co número 1988/1675-1.
Segundo. Declarar de utilidade pública a Federación de Asociacións de Minusválidos Físicos da Provincia de Pontevedra (Cogami), inscrita no Rexistro Provincial de Asociacións de Pontevedra co número 1989/22-2.
Contra esta orde, que pon fin á vía administrativa, pode interporse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interporse previamente recurso potestativo de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 22 de maio de 2015
ORDE do 29 de maio de 2015 pola que se modifica a Orde do 17 de decembro de 2013 pola que se regulan a composición e o funcionamento da Comisión galega para avaliación do manexo da tuberculose resistente a fármacos.
Consellería de Sanidade — I. Disposicións xerais — 08/06/2015

Mediante Orde do 17 de decembro de 2013, da Consellería de Sanidade, reguláronse a composición e o funcionamento da Comisión galega para avaliación do manexo da tuberculose resistente a fármacos como instrumento para asegurar que os casos de tuberculose resistentes a fármacos sexan controlados de maneira altamente eficaz, coa finalidade de evitar que sexan transmitidos a outras persoas e garantir o adecuado tratamento das persoas enfermas.
Desde a súa creación, esta comisión revisou os casos de tuberculose resistente diagnosticados na Comunidade Autónoma. A posterior análise da información rexistrada amosa que as resistencias primarias á isoniacida, fármaco fundamental na pauta de tratamento da tuberculose se dan en todas as áreas sanitarias aínda que con porcentaxes diferentes.
Para un mellor control destes casos, é importante que na composición da comisión estean representadas todas as áreas, fundamentalmente aquelas con maior nivel de resistencias. No entanto, coa composición actual algunha área carecía de representantes, e con esta modificación na composición da orde trátase de posibilitar a representación de todas as áreas de Galicia, identificando o máis rápido posible os casos con resistencias e posibilitando que se poida dar unha resposta satisfactoria ás necesidades que se presenten. Esta composición poderá ser modificada en función das necesidades.
En consecuencia, de conformidade coas facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro,
Artigo único. Modificación da Orde do 17 de decembro de 2013 pola que se regulan a composición e o funcionamento da Comisión galega para avaliación do manexo da tuberculose resistente a fármacos
O ordinal 4º da alínea d) do número 1 do artigo 2 da Orde do 17 de decembro de 2013 pola que se regulan a composición e o funcionamento da Comisión galega para avaliación do manexo da tuberculose resistente a fármacos queda redactado da seguinte maneira:
«Catro persoas representantes do colectivo médico das unidades de Prevención e Control da Tuberculose (UTB) de Galicia, propostas pola Dirección Xeral de Innovación e Xestión da Saúde Pública, logo de consulta coas persoas responsables das ditas unidades».
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de maio de 2015
RESOLUCIÓN do 29 de maio de 2015 pola que se dá publicidade aos convenios de colaboración subscritos no primeiro cuadrimestre do ano 2015.
Instituto Galego da Vivenda e Solo — III. Outras disposicións — 11/06/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no primeiro cuadrimestre do ano 2015.
En consecuencia, e para darlle cumprimento a esa obriga,
Artigo único
Darlle publicidade á relación dos convenios subscritos polo Instituto Galego da Vivenda e Solo no primeiro cuadrimestre do ano 2015, que se incorpora como anexo a esta resolución.
Santiago de Compostela, 29 de maio de 2015
RESOLUCIÓN do 26 de maio de 2015 pola que se lles dá publicidade aos convenios de colaboración subscritos no primeiro cuadrimestre do ano 2015.
Instituto Galego de Consumo — III. Outras disposicións — 11/06/2015

O artigo 11 de Lei 4/2006, do 30 de xuño, de transparencia e boas prácticas na Administración autonómica galega (DOG nº 136, do 14 de xuño) establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Consumo no primeiro cuadrimestre do ano 2015.
Santiago de Compostela, 26 de maio de 2015
RESOLUCIÓN do 25 de maio de 2015 pola que se dá publicidade aos convenios de colaboración subscritos no primeiro cuadrimestre do ano 2015.
Fondo Galego de Garantía Agraria — III. Outras disposicións — 08/06/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xuño), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos polo Fondo Galego de Garantía Agraria no primeiro cuadrimestre do ano 2015, que se incorpora como anexo a esta resolución.
Santiago de Compostela, 25 de maio de 2015
RESOLUCIÓN do 25 de maio de 2015, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade a unha encomenda de xestión, para o ano 2015, á Empresa de Transformación Agraria, S.A. (Tragsa).
Consellería de Medio Ambiente, Territorio e Infraestruturas — III. Outras disposicións — 08/06/2015

1. Encomenda de xestión dos traballos para o tratamento de lixiviados no vertedoiro de residuos non perigosos de Campo Gaiosa.
– Actividade: tratamento dos lixiviados xerados no vaso de vertedura e almacenados nas balsas, principal e de emerxencia, da instalación de Campo Gaiosa, mediante o seu bombeo/carga, transporte e entrega a xestor autorizado.
– Natureza e alcance da xestión encomendada: esta encomenda ten natureza intersubxectiva, ao ter Tragsa a consideración de medio instrumental da Administración segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: o período de execución comeza o 14 de maio de 2015 e terá unha duración máxima de 3 meses.
Santiago de Compostela, 25 de maio de 2015
CORRECCIÓN de erros. Orde do 4 de maio de 2015 pola que se convocan os Premios da Cultura Galega para o ano 2015.
Consellería de Cultura, Educación e Ordenación Universitaria — III. Outras disposicións — 08/06/2015

Advertido un erro na citada orde, publicada no
Diario Oficial de Galicia
número 90, do venres 15 de maio de 2015, é necesario efectuar a seguinte modificación:
No artigo 5. Xurado (punto 1.b), na composición dos vogais, onde di: «Universidade de Vigo», debe dicir: «Universidade da Coruña».
RESOLUCIÓN do 25 de maio de 2015 pola que se dá publicidade ás axudas concedidas ao abeiro da Orde do 2 de xaneiro de 2015 (Diario Oficial de Galicia número 9, do 15 de xaneiro), pola que establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia, e agrupacións de concellos, para o equipamento e mellora das instalacións e locais utilizados para a realización de actividades culturais, susceptibles de cofinanciamento polo Fondo Europeo de Desenvolvemento Rexional no marco do programa operativo Feder Galicia 2007-2013, e se procede á súa convocatoria para o ano 2015.
Consellería de Cultura, Educación e Ordenación Universitaria — III. Outras disposicións — 08/06/2015

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas, con expresión da convocatoria, o programa e o crédito orzamentario ao que se imputan, o beneficiario, a cantidade concedida e finalidade ou finalidades da subvención,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 09.20.432B.760.0. «subvencións, en réxime de concorrencia competitiva, a concellos de Galicia e ás súas entidades públicas con personalidade xurídica propia, e agrupacións de concellos, para o equipamento e mellora das instalacións e locais utilizados para a realización de actividades culturais».
Santiago de Compostela, 25 de maio de 2015
RESOLUCIÓN do 13 de maio de 2015, da Dirección Xeral de Emerxencias, pola que se acorda outorgar o distintivo de permanencia ao persoal dos distintos corpos de policía local dos concellos de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 08/06/2015

A Lei 4/2007, do 20 de abril, de coordinación de policías locais, establece no seu artigo 74 que o persoal dos corpos de policía local de Galicia pode ser distinguido ou recompensado de acordo co que se determine regulamentariamente.
Deste xeito o Decreto 243/2008, do 16 de outubro, de desenvolvemento de devandita lei, determina no seu artigo 89 as modalidades de distincións; na alínea c) figura o distintivo de permanencia, a que se refire tamén o número 3 do artigo 90, cando expresa que este distintivo se entregará aos policías locais, calquera que sexa a súa categoría, cando se cumpran os requisitos de permanencia e de traxectoria profesional exixidos para a súa concesión.
O mesmo Decreto 243/2008, no seu artigo 93.1, establece que o distintivo de permanencia se entregará anualmente, mediante resolución da persoa titular da unidade directiva competente en materia de coordinación de policías locais, aos policías locais cando cumpran 25 anos de servizos efectivos no corpo, calquera que sexa a súa categoría, sempre que non consten antecedentes desfavorables no seu expediente persoal ou pendentes de cancelar, cuestións que deberán ser acreditadas polos concellos que corresponda.
De acordo co previsto no artigo 93.1 antes citado, do Decreto 243/2008, do 16 de outubro, que desenvolve a Lei 4/2007, do 20 de abril, de coordinación de policías locais,
Primeiro. Publicar como anexo a listaxe de persoas ás cales se lles entregará o distintivo de permanencia, por ter cumpridos, en 31 de decembro de 2014, 25 anos de servizo nos corpos de policía local, segundo as certificacións dos respectivos concellos de pertenza, tanto respecto do tempo de servizos como do resto de requisitos.
Segundo. Comunicar esta listaxe do anexo aos respectivos concellos e publicala tamén para os efectos da súa consulta na páxina web da Consellería de Presidencia, Administracións Públicas e Xustiza.
Terceiro. As persoas que non figurasen na listaxe do anexo e cumpran cos requisitos para esta distinción deberán solicitar a súa inclusión a través dos respectivos concellos, que remitirán as preceptivas certificacións de cumprimento dos requisitos a esta unidade directiva para a resolución correspondente.
Santiago de Compostela, 13 de maio de 2015
ORDE do 6 de xuño de 2015 pola que se declara de utilidade pública a Asociación Galega de Familias de Persoas Afectadas pola Síndrome de Asperger (Asperga), inscrita no Rexistro Central de Asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/06/2015

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, de 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude da asociación, foi instruído o expediente de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel consta a documentación e os informes previstos na citada norma.
De conformidade co informe favorable de declaración de utilidade pública emitido polo instrutor do expediente,
Declarar de utilidade pública a seguinte asociación:
• Asociación Galega de Familias de Persoas Afectadas pola Síndrome de Asperger (Asperga), inscrita no Rexistro Central de Asociacións co número 2006-9439-1.
Contra esta orde, que pon fín á vía administrativa, pódese interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 6 de xuño de 2015
RESOLUCIÓN do 14 de maio de 2015, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade aos convenios de colaboración subscritos por esta consellería no primeiro cuadrimestre de 2015.
Consellería de Medio Ambiente, Territorio e Infraestruturas — III. Outras disposicións — 16/06/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xuño), impón a cada consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería de Medio Ambiente, Territorio e Infraestruturas no primeiro cuadrimestre do ano 2015, que se incorpora como anexo a esta resolución.
Santiago de Compostela, 14 de maio de 2015
RESOLUCIÓN do 22 de maio de 2015 pola que se fan públicos os convenios de colaboración asinados no primeiro cuadrimestre do ano 2015.
Academia Galega de Seguridade Pública — III. Outras disposicións — 15/06/2015

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no primeiro cuadrimestre do ano 2015 e que se relacionan no anexo a esta resolución.
A Estrada, 22 de maio de 2015
RESOLUCIÓN do 7 de abril de 2015, da Secretaría Xeral de Ordenación do Territorio e Urbanismo, sobre aprobación definitiva do proxecto de delimitación de solo de núcleo rural de San Xurxo, do concello de Antas de Ulla.
Consellería de Medio Ambiente, Territorio e Infraestruturas — III. Outras disposicións — 15/06/2015

O 16 de xaneiro de 2015 o Concello de Antas de Ulla remite o expediente de referencia, solicitando a súa aprobación definitiva, sobre a cal corresponde resolver á Secretaría Xeral de Ordenación do Territorio e Urbanismo, conforme a disposición adicional 2ª.2 da Lei 9/2002, de ordenación urbanística e protección do medio rural de Galicia, en diante LOUG.
Preséntase o proxecto técnico de delimitación, redactado en setembro de 2014 polo arquitecto Santiago Martín Romarís García, e a documentación administrativa da súa tramitación.
Analizada a documentación remitida polo Concello de Antas de Ulla, e vista a proposta subscrita pola Subdirección Xeral de Urbanismo, resulta:
I. Antecedentes:
– Trámite de información pública mediante publicación de anuncios no Diario Oficial de Galicia (10.12.2012) e nos xornais O Progreso (10.10.2012) e La Voz de Galicia (23.10.2012).
– Certificacións da secretaria municipal sobre a exposición pública do proxecto, sen producirse alegacións, e sobre a aprobación provisional polo Pleno do Concello o 30 de decembro de 2014.
– Informe favorable con condicións da Dirección Xeral de Patrimonio Cultural do 6 de maio de 2014.
II. Análise e consideracións:
Compróbase que se acredita o cumprimento dos requisitos establecidos pola disposición adicional 2ª.2 da LOUG, e que se incorporan as condicións impostas no antedito informe da DXPC.
De acordo co punto 2 da disposición adicional segunda da LOUG, e co artigo 12.1.b) do Decreto 316/2009, do 4 de xuño, polo que se establece a estrutura orgánica da Consellería de Medio Ambiente, Territorio e Infraestruturas, a competencia para resolver sobre a aprobación definitiva dos expedientes de delimitación de solo de núcleos rurais correspóndelle á Secretaría Xeral de Ordenación do Territorio e Urbanismo.
III. Resolución:
Visto canto antecede, resolvo:
1. Aprobar definitivamente o proxecto de delimitación do solo de núcleo rural de San Xurxo, concello de Antas de Ulla.
2. Contra esta resolución cabe interpoñer recurso contencioso-administrativo ante o Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, de conformidade co disposto nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
3. Notifíquese ao concello e publíquese no Diario Oficial de Galicia.
Santiago de Compostela, 7 de abril de 2015
RESOLUCIÓN do 25 de maio de 2015, da Dirección Xeral de Xustiza, pola que se establecen os permisos retribuídos de que poden gozar os electores a órganos de representación de persoal da Administración de xustiza en Galicia que exerzan o dereito de voto o vindeiro día 18 de xuño.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/06/2015

De conformidade co establecido nos artigos 474 e 503 da Lei orgánica 6/1985, do 1 de xullo, do poder xudicial, así como na Lei 9/1987, do 12 de xuño, de órganos de representación, determinación das condicións de traballo e participación do persoal ao servizo das administracións públicas, e mais no Real decreto 1846/1994, do 9 de setembro, polo que se aproba o Regulamento de eleccións a órganos de representación do persoal ao servizo da Administración xeral do Estado; e no exercicio das competencias previstas no artigo 15 do Decreto 72/2013, do 25 de abril, polo que se establece a estrutura orgánica da Vicepresidencia e da Consellería da Presidencia, Administracións Públicas e Xustiza, dítanse as seguintes instrucións:
Primeiro. Para a elección de órganos de representación do persoal funcionario no ámbito da Administración de xustiza, os funcionarios exercerán o seu dereito ao voto o vindeiro día 18 de xuño nas mesas electorais correspondentes ao seu ámbito funcional e territorial, e disporán dun permiso retribuído polo tempo indispensable para exercer tal dereito na forma que se establece a seguir, agás os que exerzan o dereito ao voto por correo.
Aos funcionarios que gocen deste permiso poderalles ser exixida unha xustificación da efectividade do acto da votación, que para o efecto solicitarán da súa mesa electoral.
Segundo. Os que deban exercer o dereito ao voto nunha mesa electoral situada no mesmo local ou edificio onde presten habitualmente os seus servizos ou estean destinados poderán dispoñer dun permiso de dúas horas continuadas durante a xornada laboral para o acto da votación.
Terceiro. Os que deban exercer o dereito ao voto nunha mesa electoral situada na mesma localidade, pero distinto local ou edificio, onde presten habitualmente os seus servizos ou estean destinados poderán dispoñer dun permiso de tres horas continuadas durante a xornada laboral para o acto da votación.
Cuarto. Os que deban exercer o dereito ao voto nunha mesa electoral situada en localidade distinta da que presten habitualmente os seus servizos ou estean destinados poderán dispoñer dun permiso de catro horas continuadas durante a xornada laboral para o acto da votación, ou do tempo maior indispensable naqueles casos en que as circunstancias así o impoñan.
Quinto. Os compoñentes das mesas e os interventores e apoderados das candidaturas gozarán dun permiso retribuído de xornada completa no día da votación e dunha redución de cinco horas na xornada de traballo do día inmediatamente posterior.
Santiago de Compostela, 25 de maio de 2015
ORDE do 28 de maio de 2015 pola que se autorizan as ensinanzas básicas iniciais (nivel II) e as ensinanzas de educación secundaria para persoas adultas, ambas pola modalidade semipresencial, no centro público de educación e promoción de adultos de Teixeiro, no concello de Curtis.
Consellería de Cultura, Educación e Ordenación Universitaria — III. Outras disposicións — 15/06/2015

O Estatuto de autonomía de Galicia, no seu artigo 31, dispón que é competencia plena da Comunidade Autónoma de Galicia a regulamentación e administración do ensino en toda a súa extensión, niveis e graos, modalidades e especialidades, sen prexuízo do disposto no artigo 27 da Constitución e nas leis orgánicas que, conforme o punto primeiro do artigo 81, o desenvolven e das facultades que lle atribúe ao Estado o artigo 149.1.30º da Constitución.
A Lei orgánica 2/2006, do 3 de maio, de educación, considera a educación como unha aprendizaxe permanente e no seu artigo 66 establece que a educación para as persoas adultas ten a finalidade de ofrecer a todos os maiores de dezaoito anos a posibilidade de adquirir, actualizar, completar ou ampliar os seus coñecementos e aptitudes para o seu desenvolvemento persoal e profesional.
A Orde do 11 de xuño de 2010, da Consellería de Educación e Ordenación Universitaria, autorizou as ensinanzas para persoas adultas, nas modalidades presencial e a distancia, no centro de educación e promoción de adultos de Teixeiro, no concello de Curtis.
Analizadas as necesidades educativas xurdidas e a oferta de modalidades en funcionamento, resulta necesaria a ampliación das ensinanzas básicas de persoas adultas no centro, para racionalizar a oferta e mellorar a atención do colectivo atendido.
Por todo canto antecede, logo do informe favorable da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo único. Autorización de ensinanzas
Autorízase a implantación das ensinanzas básicas iniciais (nivel II) e das ensinanzas de educación secundaria para persoas adultas, ambas na modalidade semipresencial, no centro público de educación e promoción de adultos de Teixeiro, no concello de Curtis (código 15032650).
Disposición derradeira primeira. Desenvolvemento normativo
Autorízase a Dirección Xeral de Educación, Formación Profesional e Innovación Educativa e a Dirección Xeral de Centros e Recursos Humanos para adoptar todos os actos e medidas necesarias para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de maio de 2015
CUESTIÓN de inconstitucionalidade 1757-2015, en relación co artigo 32.1 da Lei 5/1997, do 22 de xullo, de Administración local de Galicia, por posible vulneración do artigo 148.1.18ª da Constitución española.
Tribunal Constitucional — I. Disposicións xerais — 17/06/2015

O Pleno do Tribunal Constitucional, por providencia do 9 de xuño actual, acordou admitir a trámite a cuestión de inconstitucionalidade núm. 1757-2015, presentada pola Sección da Sala do Contencioso-Administrativo do Tribunal Superior de Xustiza de Galicia, no procedemento ordinario núm. 4574-2013, en relación co artigo 32.1 da Lei 5/1997, do 22 de xullo, de Administración local de Galicia, por posible vulneración do artigo 148.1.18ª da Constitución española, e, de conformidade co disposto no artigo 10.1.c) da LOTC, deferir á Sala Segunda, á cal por quenda obxectiva le correspondeu, o coñecemento da presente cuestión.
De conformidade co establecido no artigo 37.2 da LOTC, quen sexa parte no procedemento ordinario núm. 4574-2013 poderá comparecer ante este tribunal dentro dos quince días seguintes á publicación do presente edicto no Boletín Oficial del Estado.
Madrid, 9 de xuño de 2015
CUESTIÓN de inconstitucionalidade 1663-2015, en relación co artigo 32.1 da Lei 5/1997, do 22 de xullo, de Administración local de Galicia, por posible vulneración do artigo 194.1.18ª da Constitución española.
Tribunal Constitucional — I. Disposicións xerais — 17/06/2015

O Pleno do Tribunal Constitucional, por providencia do 9 de xuño actual, acordou admitir a trámite a cuestión de inconstitucionalidade número 1663-2015, presentada pola Sección Segunda da Sala do Contencioso-Administrativo do Tribunal Superior de Xustiza de Galicia, no procedemento ordinario núm. 4443-2013, en relación co artigo 32.1 da Lei 5/1997, do 22 de xullo, de Administración local de Galicia, por posible vulneración do artigo 194.1.18ª da Constitución española, e, de conformidade co disposto no artigo 10.1.c) da LOTC, deferir á Sala Primeira, á que por quenda obxectiva lle correspondeu, o coñecemento da presente cuestión.
De conformidade co establecido no artigo 37.2 da LOTC, quen sexa parte no procedemento ordinario núm. 4443-2013 poderá comparecer ante este Tribunal dentro dos quince días seguintes á publicación do presente edicto no Boletín Oficial del Estado.
Madrid, 9 de xuño de 2015